এখনও খোঁজ নেই মাঝ গঙ্গায় তলিয়ে যাওয়া যাদবপুরের ছাত্র রৌণকের। কী করে মাঝ গঙ্গায তলিয়ে গেল রৌণক সাহা?এটাই সব থেকে বড় প্রশ্ন তদন্তকারীদের কাছে। গতকাল রাতে রৌনকের চার বন্ধুকে জিজ্ঞাসাবাদ করে পুলিস। মেডিক্যাল পরীক্ষায় দেখা গেছে রৌনকের চার বন্ধুই মদ্যপান করেছিল। তাদের দাবি, মদ খেয়েছিল রৌনকও।
 ওয়েব ডেস্ক : এখনও খোঁজ নেই মাঝ গঙ্গায় তলিয়ে যাওয়া যাদবপুরের ছাত্র রৌণকের। কী করে মাঝ গঙ্গায তলিয়ে গেল রৌণক সাহা?এটাই সব থেকে বড় প্রশ্ন তদন্তকারীদের কাছে। গতকাল রাতে রৌনকের চার বন্ধুকে জিজ্ঞাসাবাদ করে পুলিস। মেডিক্যাল পরীক্ষায় দেখা গেছে রৌনকের চার বন্ধুই মদ্যপান করেছিল। তাদের দাবি, মদ খেয়েছিল রৌনকও। নৌকায় উঠলেও তাদের কেউই সাঁতার জানত না। ফলে রৌনক তলিয়ে যাওয়ার সময় তারা কেউই তাকে উদ্ধার করতে পারেনি। মাঝিকে ডাকাডাকি করলেও সাহায্যের হাত বাড়ায়নি সেও। মাঝিকেও জিজ্ঞাসাবাদ করেছে পুলিস। মাঝির দাবি, রৌনকের বন্ধুদের একজনই তাকে গঙ্গায় ঠেলে ফেলে দেয়। সেও নাকি সাঁতার জানত না। তাই রৌনককে উদ্ধার করতে পারেনি। বোটের লাইসেন্স থাকলেও লাইফ জ্যাকেট ছিল না। তিনজনের বদলে মাত্র একজন মাঝি ছিল।